Diari Oficial de la Generalitat Valenciana


Sumari del DOGV 3113, del 03-11-1997 (1997/11302)

ORDRE de 15 d'octubre de 1997, del conseller de Medi Ambient, per la qual es modifica l'Ordre de 6 de juliol de 1994 del conseller de Medi Ambient, que regula els documents de control i seguiment de residus tòxics i perillosos que han d'emprar únicament els petits productors de residus.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1997/10/15/(1)/dof/vci/html**

### Dades del document

Número de DOGV
:   3113

Data del DOGV
:   03-11-1997

Secció del DOGV
:   DISPOSICIONS GENERALS

Número del document
:   1997/11161


Data del document
:   15-10-1997

Organisme emissor
:   Conselleria de Medi Ambient

Tipus de document
:   Ordre

Anàlisi jurídica

3639 ORDRE de 15 d'octubre de 1997, del conseller de Medi Ambient, per la qual es modifica l'Ordre de 6 de juliol de 1994 del conseller de Medi Ambient, que regula els documents de control i seguiment de residus tòxics i perillosos que han d'emprar únicament els petits productors de residus. [97/X11210]
  
El Reial Decret 833/1988, de 20 de juliol, pel qual s'aprova el reglament per a l'execució de la Llei 20/1986, de 14 de maig, Bàsica de Residus Tòxics i Perillosos, modificat pel Reial Decret 952/1997, de 20 de juny, estableix que la transferència de titularitat dels residus tòxics i perillosos s'ha de realitzar mitjançant l'emplenament del document de control i el seguiment de residus tòxics i perillosos.
  
Per tal de simplificar la tramitació exigida en els moviments de residus tòxics i perillosos quan es recullen en petites quantitats, es va aprovar, per l'Ordre de 6 de juliol de 1994, el document de control i seguiment de residus tòxics i perillosos que han d'emprar únicament els petits productors de residus, el qual s'anomena Full de Control de Recollida de Residus Tòxics i Perillosos.
  
Per causa de l'experiència acumulada en la utilització dels mencionats fulls de control, i continuant en la mateixa línia de simplificació de les tramitacions exigides en els moviments de residus tòxics i perillosos,
  
ORDENE
  
Article únic
  
Modificar l'Ordre de 6 de juliol de 1994, del conseller de Medi Ambient, per la qual es regulen els documents de control i seguiment de residus tòxics i perillosos que han d'emprar únicament els petits productors de residus, en el sentit d'afegir a l'annex l'apartat núm. 7 amb la següent redacció:
  
S'eximeix de la utilització del document de control i seguiment de residus tòxics i perillosos regulat en l'article 36 del Reial Decret 833/1988, els gestors que manquen d'instal·lacions d'emmagatzematge i que disposen d'autorització per a l'activitat de recollida i transport de residus tòxics i perillosos i que, per tant, diàriament transporten els residus a instal·lacions ubicades a la Comunitat Valenciana, autoritzades per al seu emmagatzematge o tractament. En aquests casos, els recollidors transportistes autoritzats per la Generalitat Valenciana, hauran de lliurar la còpia verda del full de control de recollida a la persona responsable del centre gestor autoritzat per a l'emmagatzematge que, prèviament, ha signat i segellat els tres exemplars de què es compon el full de control de recollida. D'aquesta manera, es formalitza documentalment la transferència de titularitat entre tots dos gestors i no cal que, a més, emplenen el document de control i seguiment regulat en l'article 36 del Reial Decret 833/1988.
  
Substituir el full de control de recollida de residus tòxics i perillosos pel que apareix en l'annex d'aquesta ordre.
  
DISPOSICIÓ FINAL
  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 15 d'octubre de 1997
  
El conseller de Medi Ambient,
  
JOSÉ MANUEL CASTELLÁ ALMIÑANA


Còpia Permalink ELI